Avstraliya politsiya xodimlariga nisbatan terrorchilik tahdidi darajasi oshganini ma’lum qildi

Avstraliya federal politsiyasi mamlakat huquq-tartibot kuchlariga nisbatan terrorchilik tahdidi darajasi oshganini ma’lum qildi, deb xabar bermoqda “Interfaks”.

“Fransiya, Kanada va Avstraliyadagi so‘nggi voqealar politsiya xodimlari duch kelishi mumkin bo‘lgan xavflar haqida eslatma bo‘lib xizmat qiladi. Razvedka ma’lumotlari va xalqaro sheriklar bilan muhokamalarga asoslanib, politsiya xodimlariga nisbatan terrorchilik tahdidi yuqori darajagacha chiqarildi”, − deyiladi bayonotda.